PR:Uraanivoiman vastustajat kokoontuvat Tervolassa - kansainvälinen Ei Uraanivoimaa! -leiri

Uraanivoiman vastustajat kokoontuvat Tervolassa - kansainvälinen Ei Uraanivoimaa! -leiri
Laajapohjainen ilmastoaiheinen Ei Uraanivoimaa!- leiri järjestetään Tervolassa 20.-26.7. Leirillä halutaan tukea paikallisia liikkeitä ja ryhmiä heidän taistelussaan uraanivoimaa vastaan. Leirillä on osallistujia useista EU- maista sekä Venäjältä.

Leiri tuo yhteen kansainvälisiä nuorisojärjestöjä ja paikallisia liikkeitä. Leirillä käsitellään uraanivoiman polttoaineketjuun liittyviä riskejä ja tuodaan esiin kestävämpiä vaihtoehtoja.


 * On mukava kokoontua Tervolaan, joka on ottanut kielteisen kannan uraanikaivoksen tuloon. Haluamme näin tukea kamppailua uraanikaivoksia ja Simoon suunniteltua ydinvoimalaa vastaan. Monien kuntien asukkaat kokevat tulleensa petetyiksi päättäjien äänestettyä yleisen mielipiteen vastaisesti ydinvoiman puolesta, Ruotsinpyhtään naapurissa asuva Jason Marshall kommentoi.

Leirin yhteydessä järjestetään nuorisovaihto International Youth Exchange for Nuclear Free Sustainable Living. Youth for a Nuclear Free Finlandin projektiin ottaa osaa nuoria Latviasta, Saksasta ja Hollannista. Tarkoituksena on jakaa tietoa, vahvistaa verkostoja ja vaihtaa näkemyksiä ydinvoimavapaasta ja ekologisesti kestävästä tulevaisuudesta. Nuorisovaihto on saanut rahoitusta EU:n Youth In Action-nuoriso-ohjelmasta.


 * Suomen vastuutonta ydinvoimapolitiikkaa seurataan huolestuneena ympäri maailman. Ilahduin päästessäni todistamaan suomalaisten vahvistuvaa vastarintaa. On tärkeää tuoda esiin, että Suomessa suhtaudutaan kriittisesti ydinvoimaan, sanoo latvialainen osallistuja Ruta Vimba.

Tiistaina 21.7. klo 10.00 leirillä järjestetään lehdistötilaisuus. Osoite: Tervolan Nuorisoseurantalo, Seurantie 5. Ennakkoilmoittautumiset lehdistötilaisuuteen: p. 040 4663805 tai [mailto:mediaATnuclearfreefinland.org mediaATnuclearfreefinland.org].